ai4bharat/Pralekha huggingface dataset:
অর্থমন্ত্রক
কৃষি ও গ্রামোন্নয়ন সংক্রান্ত বিষয়ে কেন্দ্রীয় অর্থমন্ত্রীর প্রথম প্রাক্-বাজেট আলোচনা
কেন্দ্রীয় অর্থ ও কর্পোরেট মন্ত্রী শ্রীমতী নির্মলা সীতারমন আজ নতুন দিল্লিতে ২০১৯-২০ অর্থবর্ষের আসন্ন সাধারণ বাজেট সংক্রান্ত বিভিন্ন বিষয়ে সংশ্লিষ্ট বিভিন্ন পক্ষের সঙ্গে তাঁর প্রাক্-বাজেট আলাপ-আলোচনা শুরু করেছেন। প্রথম বৈঠকে কৃষি ও গ্রামোন্নয়ন ক্ষেত্রের সঙ্গে যুক্ত বিভিন্ন পক্ষের সঙ্গে আলাপ-আলোচনা হয়।
আলোচনার শুরুতেই অর্থমন্ত্রী শ্রীমতী সীতারমন গ্রামীণ ক্ষেত্রে আর্থ-সামাজিক পরিকাঠামোর উন্নতিতে যে সমস্ত পদক্ষেপ নেওয়া হয়েছে তার ওপর আলোকপাত করেন। কৃষি ও সহজাত ক্ষেত্র সহ কৃষি বহির্ভূত ক্ষেত্রে সার্বিক অগ্রগতির মাধ্যমে বেকারত্ব ও দারিদ্র্য দূর করার বিভিন্ন পন্থাপদ্ধতি নিয়েও আলোচনা হয়েছে। তিনি বলেন, কৃষিক্ষেত্রের সঙ্গে যুক্ত বিভিন্ন উদ্বেগের বিষয়গুলি বর্তমান সরকারের সর্বোচ্চ অগ্রাধিকারের তালিকায় রয়েছে। দেশের বিভিন্ন অঞ্চলে কৃষিক্ষেত্রের সঙ্গে যুক্ত বিভিন্ন সমস্যা তুলে ধরার ওপর গুরুত্ব দিয়ে শ্রীমতী সীতারমন অঞ্চল-ভিত্তিক সমস্যা সমাধানের কথা বলেন। সামুদ্রিক সম্পদের সর্বাধিক সদ্ব্যবহারের মাধ্যমে দেশে ‘নীল বিপ্লব’ শুরু করতে মৎস্যচাষ ক্ষেত্রের সঙ্গে যুক্ত বিভিন্ন পক্ষকে নিয়ে বিশদ আলাপ-আলোচনা করা হবে বলেও তিনি জানান।
কৃষি বাজারগুলিতে যে বাধা-বিপত্তি রয়েছে তা দূর করতে ‘স্টার্ট-আপ’ বা নতুন শিল্পোদ্যোগ স্থাপনে গুরুত্ব দিয়ে শ্রীমতী সীতারমনকৃষিজ পণ্যের জন্য লাভজনক বাজার ব্যবস্থার সম্প্রসারণে গুরুত্ব দেন। এর ফলে, ন্যায্য মূল্যে গ্রাহকদের কাছে কৃষিজ পণ্যের যোগানও সুনিশ্চিত হবে।
সভায় কৃষি গবেষণা ও কৃষি পরিষেবার পাশাপাশি, গ্রামোন্নয়ন, অ-কৃষি ক্ষেত্র, উদ্যান পালন, খাদ্য প্রক্রিয়াকরণ, গবাদি পশু,মৎস্যচাষ, কৃষিক্ষেত্রের সঙ্গে যুক্ত স্টার্ট-আপ-এর মতো বিভিন্ন বিষয় নিয়ে বিশদে আলোচনা হয়।
অর্থমন্ত্রী শ্রীমতী সীতারমন ছাড়াও সভায় বিভাগীয় প্রতিমন্ত্রী শ্রী অনুরাগ ঠাকুর, নীতি আয়োগের সদস্য ডঃ রমেশ চন্দ্র, অর্থ সচিব শ্রী সুভাষ সি গর্গ, ব্যয় সংক্রান্ত সচিব শ্রী গিরিশ চন্দ্র মুর্মু, রাজস্ব সচিব শ্রী অজয় নারায়ণ পাণ্ডে, কৃষি সচিব শ্রী সঞ্জয় আগরওয়াল, গ্রামোন্নয়ন দপ্তরের সচিব শ্রী অমরজিৎ সিনহা প্রমুখ উপস্থিত ছিলেন।
কৃষিক্ষেত্রে বিনিয়োগ বাড়াতে এবং চাষিদের আরও বেশি করে সুযোগ-সুবিধা পৌঁছে দিতে কৃষি ও গ্রামোন্নয়নের ক্ষেত্রের সঙ্গে যুক্ত সংশ্লিষ্ট বিভিন্ন পক্ষের তরফে একাধিক পরামর্শ পেশ করা হয়।
(Visitor Counter : 96
বস্ত্রমন্ত্রক
পাট ক্ষেত্রের উন্নয়ন
নতুন দিল্লি, ২৫,মার্চ, ২০২১
প্যাকেটজাত ক্ষেত্রে ব্যবহৃত পাট উপকরণ  আইন ১৯৮৭-এর আওতায় সরকার পণ্যগুলি পাটের উপকরণ দিয়ে বাধ্যাতমূলকভাবে প্যাকেটজাত করার বিষয় সুনির্দিষ্ট করে দিয়েছে । বর্তমানে ২০২০-২১ অর্থবর্ষে ১০০ শতাংশ খাদ্যশস্য এবং ২০ শতাংশ চিনি বাধ্যতামূলকভাবে পাটের ব্যাগে প্যাকেজিং করা হয়েছে । এই প্রক্রিয়ার আওতায় মোট উৎপাদিত পাটজাত পণ্যের মধ্যে ৭০.১৬ শতাংশ পাটের ব্যাগ কেনা হয়েছে । এর ফলে বছরভর চটকলগুলিতে কাজ অব্যাহত থেকেছে এবং পাট শিল্পের বিকাশ সাধন হয়েছে ।
এই কর্মকাণ্ডের জেরে প্রায় ১.৭ লক্ষ শ্রমিকের কর্মসংস্থান হয়েছে পাটকলগুলিতে । পাশাপাশি পাট অনুসারি শিল্পে প্রায় ২ লক্ষ লোকের কাজ হয়েছে । পাটকলগুলিতে সারা বছর ধরে পাটের ব্যাগ উৎপাদন হওয়ায় শ্রমিকদের জীবিকা নির্বাহের পথ সুনিশ্চিত হয়েছে । পাট ক্ষেত্রের উন্নয়নে সরকার জাতীয় পাট পর্ষদ-এর মাধ্যমে একাধিক পদক্ষেপ গ্রহণ করেছে । গুণমান সম্পন্ন পাট উৎপাদনের জন্য বিভিন্ন কর্মসূচি গ্রহণ করা হয়েছে । এমনকি পাট উৎপাদন কেন্দ্রে কর্মরত শ্রমিকদের প্রশিক্ষণের ব্যবস্থা করা হয়েছে । এর জন্য পাট সুসংহত উন্নয়ন প্রকল্প চালু করা হয়েছে । এর মাধ্যমে শ্রমিকদের পাটের ওপর নকশা বিষয়ে প্রশিক্ষণ দেওয়া হয়েছে । অতি ক্ষুদ্র, ক্ষুদ্র, মাঝারি শিল্পোদ্যোগ কেন্দ্রগুলিতে কাঁচা পাটের সামগ্রী সরবরাহের জন্য 'জুটে র-মেটেরিয়াল ব্যাঙ্ক' প্রকল্প চালু করা হয়েছে । পাশাপাশি পাটকলে কর্মরত শ্রমিকের শিশু কন্যাদের জন্য বৃত্তিমূলক প্রকল্প নিয়ে আসা হয়েছে ।
রাজ্যসভায় আজ এক প্রশ্নের লিখিত উত্তরে একথা জানিয়েছেন কেন্দ্রীয় বস্ত্র মন্ত্রী শ্রীমতি স্মৃতি ইরানি ।
ভূ-বিজ্ঞানমন্ত্রক
মুম্বাই খুব শীঘ্রই বন্যার আগাম আভাস পেয়ে যাবে; অত্যাধুনিক বন্যার আগাম সতর্কীকরণ ব্যবস্থার সূচনা হ’ল মুম্বাইয়ে
মুম্বাই, ১২ জুন, ২০২০
আইফ্লোজ – মুম্বাই : অত্যাধুনিক সুসংবদ্ধ বন্যার আগাম সতর্কীকরণ ব্যবস্থার আজ ভিডিও কনফারেন্সের মাধ্যমে যৌথভাবে সূচনা করেন রাজ্যের মুখ্যমন্ত্রী শ্রী উদ্ধভ ঠাকরে এবং কেন্দ্রীয় ভূ-বিজ্ঞান মন্ত্রী ডঃ হর্ষ বর্ধন।
বন্যার আগাম আভাস দেওয়ার ক্ষেত্রে অত্যাধুনিক এই ব্যবস্থা মুম্বাই শহরের কাছে অত্যন্ত কার্যকর হয়ে উঠবে। মুম্বাই শহরে অত্যাধিক বৃষ্টিপাত ও ঘূর্ণিঝড়ের সময় বন্যার আগাম আভাস পাওয়ার ক্ষেত্রে এই ব্যবস্থা চালু করার উদ্যোগ নেওয়া হয়। অত্যাধুনিক এই ব্যবস্থার সাহায্যে মুম্বাই শহরে তিন দিন আগে বন্যার প্রাথমিক আভাস পাওয়া সম্ভব হবে। এমনকি, ৩ থেকে ৬ ঘন্টার মধ্যে আবহাওয়ার তৎকালীন পূর্বাভাসও মিলবে এই ব্যবস্থার ফলে। নীচু এলাকা থেকে মানুষকে উদ্ধারের কাজে এবং বন্যা কবলিত হয়ে পড়তে পারে এমন এলাকাগুলির তথ্য ১২ ঘন্টা আগে থেকেই পাওয়া সম্ভব হবে। প্রত্যেকটি অঞ্চলের বৃষ্টিপাতের পুর্বাভাস সংক্রান্ত পৃথক তথ্যও এই ব্যবস্থা থেকে পাওয়া সম্ভব হবে।
এই উপলক্ষে ডঃ হর্ষ বর্ধন ভূ-বিজ্ঞান মন্ত্রকের বিজ্ঞানীদের অভিনন্দন জানিয়ে বলেন, “বন্যার আগাম সতর্কীকরণ এই ব্যবস্থার ফলে আমরা এখন বিশ্বের কোনও দেশের থেকে পিছিয়ে নেই। ২০০৫ এবং ২০১৭’তে মুম্বাইয়ের ভয়াবহ বন্যার স্মৃতি এখনও অনেকের কাছে অমলীন। এই প্রেক্ষিতে বন্যার আগাম আভাস দেওয়া সংক্রান্ত ব্যবস্থাটি মুম্বাইবাসীকে অত্যন্ত ভরসা দেবে। ডঃ হর্ষ বর্ধন আরও জানান, এ ধরনের একটি ব্যবস্থা ইতিমধ্যেই চেন্নাইতে চালু হয়েছে।
রাজ্যের মুখ্যমন্ত্রী শ্রী ঠাকরে বলেন, অত্যাধুনিক এই ব্যবস্থাটি মুম্বাইবাসীকে কেন্দ্রীয় ভূ-বিজ্ঞান মন্ত্রকের বিজ্ঞানীদের উপহার। রাজ্যে ঘূর্ণিঝড় নিসর্গ এবং বর্ষার মরশুমের নিখুঁত পূর্বাভাস দেওয়ার জন্য ভূ-বিজ্ঞান মন্ত্রক এবং ভারতীয় আবহাওয়া বিভাগের বিজ্ঞানীদের প্রচেষ্টার প্রশংসা করেন। বন্যার আগাম আভাস সংক্রান্ত এই ব্যবস্থার সূচনা অনুষ্ঠানে ভারতীয় আবহাওয়া বিভাগের মুম্বাই শাখার প্রধান শ্রী এ এস হোসলিকর উপস্থিত ছিলেন।
(CG/BD/SB
আদিবাসীবিষয়কমন্ত্রক
নতুন দিল্লীর আই আই পি এ ক্যাম্পাসে ন্যাশানাল ইন্সটিটিউট অফ ট্রাইবাল রিসার্চের শাখা খুলতে, কেন্দ্রীয় আদিবাসী বিষয়ক মন্ত্রক এবং ইন্ডিয়ান ইন্সটিটিউট অফ পাবলিক এডমিনিস্ট্রেশনের মধ্যে আজ একটি চুক্তি স্বাক্ষরিত হয়
আদিবাসী অধ্যুষিত অঞ্চলের উন্নয়ন প্রকল্প নির্ধারণে এই প্রতিষ্ঠান সাহায্য করবে বলে কেন্দ্রীয় মন্ত্রী অর্জুন মুন্ডা জানান
শ্রী মুন্ডা বলেন, আদিবাসীদের প্রথাগত উৎপাদনের ব্র্যান্ডিং এবং বাজারিকরনের ওপর বিশেষ গুরুত্ব দেওয়া হবে
নতুন দিল্লী, ৪ঠা সেপ্টেম্বর, ২০২০
কেন্দ্রীয় আদিবাসী বিষয়ক মন্ত্রী শ্রী অর্জুন মুন্ডার উপস্থিতিতে কেন্দ্রীয় আদিবাসী বিষয়ক মন্ত্রক এবং ইন্ডিয়ান ইন্সটিটিউট অফ পাবলিক এডমিনিস্ট্রেশনের মধ্যে আজ একটি চুক্তি স্বাক্ষরিত হয়। নতুন দিল্লীর আই আই পি এ ক্যাম্পাসে ন্যাশানাল ইন্সটিটিউট অফ ট্রাইবাল রিসার্চের শাখা খোলার লক্ষ্যে এই চুক্তি স্বাক্ষরিত হয়েছে। কয়েকদিনের মধ্যেই প্রস্তাবিত এই প্রতিষ্ঠানটি তাদের কাজ শুরু করবে। দেশের নানান প্রান্তে ছড়িয়ে থাকা নামী অসরকারি,বেসরকারি এবং সরকারি প্রতিষ্ঠানের সঙ্গে এই ইন্সটিটিউটটি একযোগে উচ্চমানের আদিবাসী গবেষণার কাজে যুক্ত হবে। কেন্দ্রীয় আদিবাসী বিষয়ক মন্ত্রকের সচিব শ্রী দীপক খন্ডেকর এবং আই আই পি এর মহানির্দেশক শ্রী এস এন ত্রিপাঠীর মধ্যে ন্যাশনাল ট্রাইবাল রিসার্চ কনক্লেভের বিদায়ী অনুষ্ঠানে এই চুক্তি স্বাক্ষরিত হয়।
ন্যাশানাল ট্রাইবাল রিসার্চ কনক্লেভের দু'দিনের বিদায়ী অনুষ্ঠানের ভার্চুয়াল ওয়েবিনারের ভাষণে শ্রী অর্জুন মুন্ডা বলেন, আদিবাসী বিষয়ক মন্ত্রক একটি কার্যকরী মডেল তৈরী করেছে যা গবেষণার প্রথম থেকে শেষ পর্যন্ত রূপায়ণে ও সমাধানে প্রয়োগ করা হবে। তিনি বলেন ট্রাইবাল রিসার্চ ইন্সটিটিউট ভবিষ্যতে উন্নয়নের দিকনির্দেশ করতে গুরুত্বপূর্ণ ভূমিকা পালন করবে। মন্ত্রক, আদিবাসীদের জীবন এবং সংস্কৃতি বিষয়ে গবেষণার জন্য অর্থ সাহায্য করে থাকে কিন্তু এখন নীতি অনুযায়ী গবেষণার ওপর বিশেষ জোর দেওয়া হয়েছে।তিনি বলেন এই প্রস্তাবিত প্রতিষ্ঠানে শিক্ষণ শাখা থাকবে। ছাত্রছাত্রীদের এখানে আদিবাসী উন্নয়ন এবং আদিবাসী শিল্প ও সংস্কৃতির বিষয়ে শিক্ষিত করে তোলা হবে।
শ্রী মুন্ডা বলেন, আদিবাসীরা যাতে তাদের নিজস্ব পরিবেশে থাকতে পারেন সে বিষয়ে নজর দিতে হবে। দেশীয় উৎপাদনকে রক্ষা করতে হবে। তিনি বলেন, বিশ্বে পরিবেশের ভারসাম্য রক্ষা করতে জীববৈচিত্র ব্যবস্থাপনা গুরুত্বপূর্ণ। আমাদের প্রতিনিয়ত এই বিষয়ে নজর দিতে হবে।
শ্রী মুন্ডা বলেন, আদিবাসীদের প্রথাগত উৎপাদনের ব্র্যান্ডিং এবং বাজারিকরনের ওপর বিশেষ গুরুত্ব দিতে হবে। পাশাপাশি আন্তর্জাতিক চাহিদা আছে এমন উৎপাদনের দিকে নজর দিতে হবে এবং সেগুলি আন্তর্জাতিক মানে উন্নীত করতে উদ্যোগ নিতে হবে।
ভার্চুয়াল ওয়েবিনারের মাধ্যমে অনুষ্ঠিত দু'দিনের ন্যাশানাল ট্রাইবাল কনক্লেভ আজ শেষ হয়েছে। আদিবাসী বিষয়ক মন্ত্রকের সঙ্গে একযোগে আদিবাসী উন্নয়ন ও গবেষণার সঙ্গে যুক্ত একাধিক প্রতিষ্ঠান ও সংস্থার প্রতিনিধিরা এই কনক্লেভে যোগ দেন। যার মধ্যে উল্লেখযোগ্য হলো-
ভারত রুরাল লাইভলিহুড ফাউন্ডেশন; পিরামল ফাউন্ডেশন; হিম্মত্থন সোসাইটি; টাটা ফাউন্ডেশন; আর্ট অফ লিভিং; সি আই আই; ফিকি; অ্যাসচেম; সেকমল-লাদাখ; বি এ আই এফ; নির্থ; জে এন ইউ; জামিয়া মিলিয়া ইসলামিয়া; ভাষা এবং এউ এন ডি পি প্রমুখ।
(CG/PPM
স্বাস্থ্যওপরিবারকল্যাণমন্ত্রক
কোভিড-১৯ টিকাকরণ সম্পর্কিত সর্বশেষ তথ্য
চলতি এপ্রিল মাসে সমস্ত সরকারি ছুটির দিন সহ প্রত্যেক দিনই সরকারি ও বেসরকারি কোভিড স্বাস্থ্যকেন্দ্রে টিকাকরণ চলবে
নয়াদিল্লি, ১ এপ্রিল, ২০২১
দেশ জুড়ে টিকাকরণ অভিযানের আরও সুবিন্যস্ত সম্প্রসারণের লক্ষ্যে একটি তাৎপর্যপূর্ণ পদক্ষেপ হিসেবে কেন্দ্রীয় সরকার সারা এপ্রিল মাস জুড়েই সরকারি ও বেসরকারি স্বাস্থ্যকেন্দ্রগুলির কোভিড টিকাকরণ কেন্দ্রগুলিতে টিকা দেওয়ার সিদ্ধান্ত নিয়েছে। আজ থেকে আগামী ৩০ এপ্রিল পর্যন্ত রোজ টিকাকরণের কাজ চলবে। সমস্ত রাজ্য ও কেন্দ্রশাসিত অঞ্চলকে কেন্দ্রের পক্ষ থেকে আজ লেখা এক চিঠিতে বলা হয়েছে, সরকারি ছুটির দিন সহ সারা এপ্রিল মাস জুড়েই কোভিড টিকাকরণ কেন্দ্রগুলিতে নিয়মিত টিকাকরণ অব্যাহত রাখতে যাবতীয় প্রয়োজনীয় ব্যবস্থা গ্রহণ করতে হবে।
উল্লেখ করা যেতে পারে গতকাল রাজ্য ও কেন্দ্রশাসিত অঞ্চলগুলির সঙ্গে টিকাকরণ সম্পর্কিত একাধিক বিষয় নিয়ে কেন্দ্রের কথা হয়। এই প্রেক্ষিতে সিদ্ধান্ত হয়েছে, সরকারি ও বেসরকারি উভয় ক্ষেত্রের সমস্ত কোভিড কেন্দ্রে টিকাকরণের হার আরও বাড়াতে প্রত্যেকটি কেন্দ্রের সর্বাধিক সদ্ব্যবহার সুনিশ্চিত করতে হবে। দেশে কোভিড-১৯ টিকাকরণের যথাযথ সম্প্রসারণের লক্ষ্যে কেন্দ্রীয় সরকার যে পদক্ষেপ গ্রহণ করেছে তার প্রেক্ষিতেই এই সিদ্ধান্ত নেওয়া হয়েছে।
কোভিড-১৯ সংক্রমণ থেকে সর্বাধিক অসুরক্ষিত শ্রেণীর মানুষের সুরক্ষার একটি উপায় হিসেবে টিকাকরণ অভিযান অব্যাহত রয়েছে। সরকার টিকাকরণের হার ও গতি বাড়াতে নিয়মিতভাবে সর্বোচ্চ পর্যায়ে নজরদারি ও পর্যালোচনা করছে।
ইতিমধ্যেই সরকার সারা দেশে আজ থেকে ৪৫ বছরের বেশি বয়সী সমস্ত মানুষের কোভিড-১৯ টিকাকরণের সিদ্ধান্ত নিয়েছে। জাতীয় স্তরে টিকাকরণ সুষ্ঠুভাবে পরিচালনার জন্য যে বিশেষজ্ঞ গোষ্ঠী গঠন করা হয়েছে, তার সুপারিশের ভিত্তিতে আজ থেকে সারা দেশে ব্যাপক হারে টিকাকরণ শুরু হয়েছে।
CG/BD/DM
(
ভূ-বিজ্ঞানমন্ত্রক
ভারতের ভূতাত্বিক সর্বেক্ষণ সমুদ্রের নিচে প্রচুর পরিমান চুন মিশ্রিত কর্দম ও বালির সন্ধান পেয়েছে
কলকাতা, ২৩ আগস্ট, ২০১৮
গুজরাট ও মহারাষ্ট্রের উপকূলে ভারতের ভূতাত্বিক সর্বেক্ষণের সামুদ্রিক অনুসন্ধান বিভাগ উচ্চমানের চুন মিশ্রিত কর্দম ও বালির সন্ধান পেয়েছে। দেশের ইস্পাত শিল্পে ব্লাস্ট ফার্নেসের জন্য প্রয়োজনীয় চুনাপাথরের প্রয়োজন এই সামুদ্রিক ভান্ডার থেকে মিটতে পারে বলে মনে করা হচ্ছে। বর্তমানে বিদেশ থেকে এই চুনাপাথর আমদানি করতে হয়। ভারতের ভূতাত্বিক সর্বেক্ষণ, জিএসআই-এর মহানির্দেশক ডঃ দীনেশ গুপ্ত আজ কলকাতায় একথা জানিয়ে বলেছেন, জিএসআই-এর গবেষণা জাহাজ সমুদ্র রত্নাকর আরব সাগরের নীচে অনুসন্ধান চালিয়ে ৭২ হাজার মিলিয়ন টন চুন মিশ্রিত কর্দমের সন্ধান পেয়েছে। এই বস্তুটির রাসায়নিক পরীক্ষায় দেখা গেছে, সিমেন্ট, ফিলার শিল্প এবং ইস্পাত শিল্পের ব্লাস্ট ফার্নেস নির্মানের জন্য এটি উপযুক্ত এবং বিভিন্ন শিল্প সংগঠন এই সামুদ্রিক ভান্ডারকে কাজে লাগানোর আগ্রহ প্রকাশ করেছে বলে তিনি জানান।
এছাড়াও কেরালা উপকূলের নিচে জিএসআই-এর অনুসন্ধান শাখা ৭৪৫ মিলিয়ন টন বালির সন্ধান পেয়েছে। এই বালি নির্মাণ শিল্পের ব্যবহারের উপযুক্ত। এছাড়া উপকূল অঞ্চল থেকে বালি উত্তোলনের কাজ পরিবেশবান্ধব এবং বাণিজ্যিকভাবে লাভজনক হতে পারে বলে বিজ্ঞানীরা মনে করেন। অনুষ্ঠানে ডঃ গুপ্ত জানান, ২০১৯-২০ অর্থবর্ষে জিএসআই সারা দেশে তাদের অনুসন্ধানের কাজ দ্বিগুন করে ৪০০টি প্রকল্প এলাকায় কাজের লক্ষ্যমাত্রা গ্রহণ করতে চলেছে।
CG/PB/NS/…
(Visitor Counter : 113
প্রধানমন্ত্রীরদপ্তর
আগামীকাল সকাল ৭ টা থেকে রাত ৯ টা পর্যন্ত জনতা কার্ফু পালন করার আবেদন
নিঃস্বার্থ সেবায় যুক্ত ব্যক্তিদের জন্য আগামীকাল বিকেল ৫টায় কৃতজ্ঞতা প্রকাশের আবেদন
নতুন দিল্লি, ২১ মার্চ ২০২০
করোনা ভাইরাস সংক্রমণ রুখতে প্রধানমন্ত্রী নরেন্দ্র মোদী আগামীকাল ২২শে মার্চ সকাল ৭টা থেকে ৯টা পর্যন্ত জনতা কার্ফু পালন করার আবেদন জানিয়েছেন।
এই কঠিন সময় যারা নিঃস্বার্থ সেবার সঙ্গে যুক্ত তাদের জন্য প্রধানমন্ত্রী, আগামীকাল বিকেল ৫টার সময় নাগরিকদের ঘরের দরজা বা ব্যালকনিতে দাঁড়িয়ে হাততালি বা ঘণ্টা বাজিয়ে ৫ মিনিট কৃতজ্ঞতা জানানোর আবেদন জানিয়েছেন।
(CG/TG
প্রধানমন্ত্রীরদপ্তর
উত্তরপ্রদেশের বান্দায় যমুনা নদীতে দুর্ঘটনায় প্রাণহানির খবরে প্রধানমন্ত্রীর শোকপ্রকাশ
নয়াদিল্লি, ১১ আগস্ট ২০২২
প্রধানমন্ত্রী শ্রী নরেন্দ্র মোদী উত্তরপ্রদেশের বান্দা জেলায় যমুনা নদীতে প্রাণহানির খবরে গভীর শোক ব্যক্ত করেছেন। তিনি স্বজনহারা পরিবারগুলিকে সমবেদনা জানান এবং বলেন, রাজ্য সরকারের তত্ত্বাবধানে স্থানীয় প্রশাসন সম্ভাব্য সব ধরনের সহযোগিতা করছে।
প্রধানমন্ত্রীর দপ্তর থেকে এক ট্যুইট বার্তায় বলা হয়েছে, “উত্তরপ্রদেশের বান্দায় যমুনা নদীতে হওয়া দুর্ঘটনা অত্যন্ত মর্মান্তিক। এই দুর্ঘটনায় যাঁরা তাঁদের নিকটজনেদের হারিয়েছেন, তাঁদের সমবেদনা জানাই। রাজ্য সরকারের তত্ত্বাবধানে স্থানীয় প্রশাসন সম্ভাব্য সব ধরনের সহযোগিতা করছে : প্রধানমন্ত্রী @narendramodi”
PG/CB/DM/
(
ক্ষুদ্র, অতিক্ষুদ্রওমাঝারিশিল্পমন্ত্রক
কোভিড-১৯ সংক্রান্ত চিকিৎসা সামগ্রী উৎপাদনে যুক্ত ক্ষুদ্র ও মাঝারি সংস্থাগুলিকে অগ্রাধিকারের ভিত্তিতে সুবিধা দেওয়া হবে : নীতিন গড়করি
নয়াদিল্লি, ০৯ এপ্রিল, ২০২০
কোভিড-১৯ মহামারীর প্রেক্ষিতে সরকারি ব্যবস্থার প্রস্তুতি খতিয়ে দেখতে কেন্দ্রীয় অতিক্ষুদ্র, ছোট ও মাঝারি শিল্পোদ্যোগ মন্ত্রী শ্রী নীতিন গড়করি মন্ত্রকের পদস্থ আধিকারিকদের সঙ্গে ভিডিও কনফারেন্সের মাধ্যমে বৈঠক করেন। আড়াই ঘন্টারও বেশি এই আলোচনায় ক্ষুদ্র ও মাঝারি শিল্প ক্ষেত্রের ওপর বর্তমান মহামারীর কী ধরনের প্রভাব পড়েছে, তা খতিয়ে দেখা হয়। সংশ্লিষ্ট ক্ষেত্রের ওপর কোভিড-১৯ প্রভাব মোকাবিলায় অর্থ মন্ত্রক ও আরবিআই – এর পক্ষ থেকে ঘোষিত পদক্ষেপগুলি নিয়েও আলোচনা হয়েছে।
শ্রী গড়করি জানান, সমগ্র দেশ এখন দ্বৈত সংগ্রামে অবতীর্ণ। প্রথমটি হ’ল – কোভিড-১৯ এর বিরুদ্ধে লড়াই এবং দ্বিতীয়টি হ’ল – আর্থিক ক্ষেত্রের ওপর প্রভাব। ক্ষুদ্র ও মাঝারি শিল্প ক্ষেত্রের জন্য গৃহীত পদক্ষেপগুলি কার্যকর করার ব্যাপারে আধিকারিকদের প্রচেষ্টার প্রশংসা করে শ্রী গড়করি ক্ষুদ্র ও মাঝারি শিল্প সংস্থাগুলি বিগত এক মাস ধরে মাস্ক, স্যানিটাইজার ও ভেন্টিলেটরের মতো চিকিৎসা সামগ্রীর ক্রমবর্ধমান চাহিদা মেটাতে কাজ করে চলেছে। তিনি আরও বলেন, যে সমস্ত ক্ষুদ্র ও মাঝারি শিল্প সংস্থা চিকিৎসা সামগ্রী উৎপাদন কাজে যুক্ত রয়েছে, তাদের অগ্রাধিকারের ভিত্তিতে সুবিধা দেওয়া হবে। এই বৈঠকে শ্রী গড়করি মন্ত্রকের অধীন খাদি ও গ্রামোদ্যোগ কমিশন, জাতীয় ক্ষুদ্র শিল্প নিগম, কয়্যার বোর্ড, প্রযুক্তি কেন্দ্র ও উন্নয়ন প্রতিষ্ঠানগুলির গৃহীত বিভিন্ন পদক্ষেপ পর্যালোচনা করে দেখেন।
(CG/BD/SB
প্রধানমন্ত্রীরদপ্তর
মিঃ বিল গেটসের সঙ্গে প্রধানমন্ত্রীর আলাপচারিতা
নতুন দিল্লি, ১৪ মে,২০২০
প্রধানমন্ত্রী শ্রী নরেন্দ্র মোদী আজ ভিডিও কনফারেন্সের মাধ্যমে বিল অ্যান্ড মেলিন্ডা গেটস ফাউন্ডেশনের সহ-সভাপতি মিঃ বিল গেটসের সঙ্গে মতবিনিময় করেছেন। উভয়ে কোভিড-১৯-তে বিশ্বব্যাপী কার্যকলাপ এবং মহামারী মোকাবিলায় বৈজ্ঞানিক উদ্ভাবন, গবেষণা ও উন্নয়ন সম্পর্কিত আন্তর্জাতিক সমন্বয়ের গুরুত্ব নিয়ে আলোচনা করেছেন।
আলোচনায় প্রধানমন্ত্রী স্বাস্থ্য সঙ্কটের বিরুদ্ধে লড়াইয়ে ভারত যে সচেতনতার পন্থা অবলম্বন করেছে - যে পদ্ধতির উপর ভিত্তি করে যথাযথভাবে বার্তাপ্রেরণের মাধ্যমে জনগণের অংশগ্রহণ সুনিশ্চিত করা হয়েছে, সেব্যাপারে দৃষ্টি আকর্ষণ করেন। সর্বস্তরের মানুষ কীভাবে শারীরিক দূরত্ব বজায় রাখছেন , সামনের সারির কর্মীদের কীভাবে সম্মান প্রদান করা হচ্ছে, মাস্ক পরা, সঠিক স্বাস্থ্যবিধি বজায় রাখা এবং লকডাউন নিয়ম বিধি কি ভাবে পালন করা হচ্ছে ,তা তিনি ব্যাখ্যা করেন।
প্রধানমন্ত্রী সরকারের পূর্ববর্তী কিছু উন্নয়নমূলক উদ্যোগ যেমন - আর্থিক অন্তর্ভুক্তি বৃদ্ধি, প্রান্তিক মানুষের কাছে স্বাস্থ্যসেবার সুযোগ সুবিধা পৌঁছে দেওয়ার কাজ জোরদার করা, স্বচ্ছ ভারত মিশনের মাধ্যমে পরিষ্কার-পরিচ্ছন্নতা ও স্বাস্থ্যবিধির জোরদার প্রচার, জনগণের রোগ প্রতিরোধ ক্ষমতা বৃদ্ধির জন্য ভারতে আয়ুর্বেদিক জ্ঞানের বিকাশের মতো বিষয়গুলি আলোচনায় তুলে ধরেন। বর্তমান মহামারী পরিস্থিতিতে ভারতের এই কার্যকলাপ বিশেষ ভাবে সহায়তা করেছে বলেও তিনি জানান ।
প্রধানমন্ত্রী কোভিড-১৯-মোকাবিলায় কেবল ভারতে নয়, বিশ্বের অন্যান্য অঞ্চলে গেটস ফাউন্ডেশন স্বাস্থ্য সম্পর্কিত ক্ষেত্রে যে ভাবে কাজ করে চলেছে তার প্রশংসা করেন। বিশ্বের সাধারণ সুবিধার জন্য কীভাবে ভারতের সক্ষমতা এবং অন্যান্য ক্ষমতা আরও বৃদ্ধি করা যায় সেব্যাপারে তিনি মিঃ গেটসের কাছ থেকে পরামর্শ চান।
গ্রামীণ অঞ্চলে প্রান্তিক মানুষের কাছে স্বাস্থ্য পরিষেবা পৌঁছে দেবার জন্য ভারতের অনন্য পরিকল্পনা, সরকারের উন্নত কার্যকর যোগাযোগ-অনুসন্ধান ভিত্তিক মোবাইল অ্যাপ্লিকেশনের প্রচার এবং সর্বোপরি ভ্যাকসিন আবিষ্কারের পরে ভারতের বিশাল সংখ্যক মানুষের জন্য তা ব্যবহারের উপযোগী করে তোলা এবং ঔষধের ক্ষমতা বৃদ্ধির মতো বিষয়গুলি নিয়ে উভয়ে আলোচনা করেন। তারা একমত হন যে, ভারতের আগ্রহ এবং দক্ষতার বিকাশ ঘটালে বিশ্বব্যাপী বিশেষত উন্নয়নশীল দেশগুলি তার সুফল ভোগ করবে,এ কারণে মহামারী মোকাবিলায় সমন্বয়সাধনের জন্য বর্তমান আন্তর্জাতিক আলোচনায় ভারতের অন্তর্ভুক্ত হওয়া অত্যন্ত জরুরী।
আলোচনার শেষে, প্রধানমন্ত্রী কোভিড-পরবর্তী বিশ্বে জীবন যাত্রা, অর্থনৈতিক সংগঠন, সামাজিক আচরণ পরিবর্তনের ফলে উদ্ভূত পরিস্থিতি এবং শিক্ষা ও স্বাস্থ্য পরিষেবাকে আরো ছড়িয়ে দেওয়ার জন্য প্রযুক্তিগত সমস্যা মোকাবিলার ক্ষেত্রে গেটস ফাউন্ডেশনকে এগিয়ে আসার আহ্বান জানান। ভারত তার নিজের অভিজ্ঞতার ভিত্তিতে এই জাতীয় বিশ্লেষণী আলোচনায় অবদান রাখতে পারলে খুশি হবে বলেও তিনি জানান।
(CG/SS
প্রধানমন্ত্রীরদপ্তর
পিএম কেয়ার্সের মাধ্যমে পশ্চিমবঙ্গের মুর্শিদাবাদ ও কল্যাণীতে ২৫০ শয্যা বিশিষ্ট দুটি অস্থায়ী কোভিড হাসপাতাল গড়ে তোলা হবে
নয়াদিল্লী, ১৬ জুন, ২০২১
প্রাইম মিনিস্টার্স সিটিজেন অ্যাসিসট্যান্স অ্যান্ড রিলিফ ইন ইমারজেন্সি সিচুয়েসন্স  ফান্ড ট্রাস্ট পশ্চিমবঙ্গের মুর্শিদাবাদ এবং কল্যাণীতে ২৫০ শয্যা বিশিষ্ট দুটি অস্থায়ী কোভিড হাসপাতাল গড়ে তোলার সিদ্ধান্ত নিয়েছে। ৪১ কোটি ৬২ লক্ষ টাকা ব্যয়ে ডিআরডিও এই হাসপাতালগুলি তৈরি করবে। এই প্রকল্পের জন্য রাজ্য সরকার এবং কেন্দ্রীয় স্বাস্থ্য ও পরিবার কল্যাণ মন্ত্রক কিছু পরিকাঠামোগত সাহায্য করবে।
পশ্চিমবঙ্গে স্বাস্থ্য পরিকাঠামোর উন্নয়নে এই প্রকল্প যথাযথভাবে কোভিড পরিস্থিতির মোকাবিলা করতে সাহায্য করবে।
পিএম কেয়ার্স ফান্ড ট্রাস্ট স্বাস্থ্য পরিকাঠামোর উন্নয়নে সাহায্য করে। এছাড়াও বিহার, দিল্লী, জম্মু এবং শ্রীনগরে ট্রাস্ট কোভিড হাসপাতাল গড়ে তুলতে সাহায্য করেছে।
CG/CB/NS
(Visitor Counter : 163
অর্থমন্ত্রক
চেন্নাইয়ে একটি ‘সুস্বাস্থ্য সংক্রান্ত গোষ্ঠী’র কেন্দ্রগুলিতে আয়কর দপ্তরের তল্লাশি
নয়াদিল্লি, ১৮ অক্টোবর, ২০১৯
আয়কর দপ্তর ১৯৬১ সালের আয়কর আইন অনুযায়ী ১৬ই অক্টোবর অন্ধ্রপ্রদেশের ভারাদাইহাপালেম এবং চেন্নাই ও বেঙ্গালুরুতে ‘সুস্বাস্থ্য সংক্রান্ত গোষ্ঠী’র কয়েকটি কেন্দ্রে তল্লাশি চালিয়েছে। বিগত এক বছর ধরে দর্শন, আধ্যাত্মিকতা সহ বিভিন্ন বিষয়ে কয়েকটি ট্রাস্ট এবং সংস্থার তৈরি একটি গোষ্ঠী পাঠ্যক্রম ও প্রশিক্ষণ দিয়ে আসছে।
১৯৮০ সালে এক আধ্যাত্মিক গুরু এই গোষ্ঠীর প্রবক্তা ছিলেন। তিনি দেশে ও বিদেশে রিয়েল এস্টেট, নির্মাণ, ক্রীড়া সহ একাধিক ক্ষেত্রে ‘একেশ্বর দর্শন’-এর প্রচার করে এসেছেন। বর্তমানে ওই আধ্যাত্মিক গুরু এবং তাঁর ছেলে এই গোষ্ঠীটি পরিচালনা করেন। বিদেশ থেকে বহু মানুষ এই পাঠ্যক্রমে অংশগ্রহণ করার জন্য এসে থাকেন। এর ফলে, ওই গোষ্ঠী প্রচুর বৈদেশিক মুদ্রা আয় করেছে। এই সুস্থাস্ত্য সংক্রান্ত গোষ্ঠীটি তার আয়ের পুরো তথ্য প্রকাশ করেনি এবং অন্ধ্রপ্রদেশ, তামিলনাড়ু সহ বিদেশেও বহু জায়গায় এই সংস্থা জমি কিনেছে। আয়কর দপ্তর চেন্নাই, হায়দরাবাদ, বেঙ্গালুরু এবং ভারাদাইহাপালেমের ৪০টি জায়গায় তল্লাশি চালিয়েছে।
তল্লাশি চালানোর সময় দেখা গেছে বিভিন্ন কেন্দ্র অথবা আশ্রমে এই গোষ্ঠী অনেক রিসিট আয়কর দপ্তরকে দেয়নি। যাঁরা হিসাব সংক্রান্ত কাজগুলি করতেন, সেই সমস্ত কর্মচারীরা অন্যত্র প্রচুর বিনিয়োগ করেছেন। এছাড়া, বিভিন্ন সম্পত্তি বিক্রির মাধ্যমেও ওই গোষ্ঠী হিসাব বহির্ভূত প্রচুর আয় করেছে। ২০১৪-১৫ অর্থবর্ষে হিসাব বহির্ভূত ৪০৯ কোটি টাকার নগদ রিসিট পাওয়া গেছে। ওই গোষ্ঠীর প্রতিষ্ঠাতা ও তাঁর ছেলের কাছ থেকে ৪৩ কোটি ৯০ লক্ষ টাকার নগদ অর্থ তল্লাশির সময় পাওয়া গেছে।
এগুলি ছাড়াও তল্লাশির সময় বহু বিদেশি মুদ্রার খোঁজ মিলেছে যার মোট পরিমাণ ২৫ লক্ষ মার্কিন ডলার, ভারতীয় মুদ্রায় যা ১৮ কোটি টাকার সমতুল। এছাড়াও, ৮৮ কেজি হিসাব বহির্ভূত সোনার অলঙ্কার পাওয়া গেছে যার আনুমানিক বাজার দর ২৬ কোটি টাকা। ১,২৭১ ক্যারেট হীরেও তল্লাশির সময় পাওয়া গেছে। এর আনুমানিক মূল্য ৫ কোটি টাকা। এ পর্যন্ত বাজেয়াপ্ত জিনিসের আনুমানিক মূল্য ৯৩ কোটি টাকা। এই গোষ্ঠীর হিসাব বহির্ভূত আয়ের পরিমাণ ৫০০ কোটি টাকার বেশি। আয়কর দপ্তর তল্লাশি অভিযান এখনও অব্যাহত রেখেছে।
এই গোষ্ঠী দেশ-বিদেশে বেশ কয়েকটি সংস্থায় বিনিয়োগ করেছে। এই সংস্থাগুলির কয়েকটি এমন কিছু দেশে রয়েছে যেখানে কর ছাড়ের সুবিধা পাওয়া যায়। ভারতে এই গোষ্ঠীর বিভিন্ন আবাসিক প্রশিক্ষণে অংশগ্রহণ করা বিদেশিরা তাঁদের অর্থ চিন, মার্কিন যুক্তরাষ্ট্র, সিঙ্গাপুর, সংযুক্ত আরব আমিরশাহী সহ বেশ কয়েকটি দেশের সংস্থায় জমা দিয়েছেন। এই গোষ্ঠীর বিভিন্ন ট্রাস্ট ওইসব সংস্থা থেকে ডোনেশন হিসেবে অর্থ সংগ্রহ করেছে। এই অর্থের একটি ছোট্ট অংশ ফি হিসেবে দেখিয়ে বাকি টাকা অন্য খাতে খরচ করেছে। বিদেশের উপভোক্তাদের থেকে এই গোষ্ঠী সংশ্লিষ্ট দেশের মুদ্রায় কোন অর্থ নেয়নি। সেই অর্থ কালো বাজারিতে খাটিয়েছে।
CG/CB/DM
(Visitor Counter : 55
প্রধানমন্ত্রীরদপ্তর
আয়ুষ্মান ভারতের বর্ষপূর্তি উপলক্ষে আরোগ্য মন্থন অনুষ্ঠানে প্রধানমন্ত্রীর ভাষণ
আয়ুষ্মান ভারতের জন্য একটি নতুন মোবাইল অ্যাপ্লিকেশন – এর সূচনা
নয়াদিল্লি, ০১ অক্টোবর, ২০১৯
প্রধানমন্ত্রী শ্রী নরেন্দ্র মোদী বিশ্বের বৃহত্তম স্বাস্থ্য বিমা প্রকল্প আয়ুষ্মান ভারতের জন্য একটি নতুন মোবাইল অ্যাপ্লিকেশনের সূচনা করেন। এই প্রকল্পে দেশের ১০ কোটি ৭০ লক্ষেরও বেশি দরিদ্র মানুষের স্বাস্থ্য পরিষেবা নিশ্চিত করা হয়েছে। নতুন দিল্লিতে আজ প্রধানমন্ত্রী আরোগ্য মন্থনের সমাপ্তি অনুষ্ঠানে পৌরহিত্য করেন। তিনি আয়ুষ্মান ভারত প্রধানমন্ত্রী – জন আরোগ্য যোজনা  – এর কয়েকজন নির্বাচিত সুবিধাভোগীর সঙ্গে মতবিনিময় করেন। গত এক বছর ধরে এই কর্মসূচিকে নিয়ে একটি প্রদর্শনী তিনি ঘুরে দেখেন। এই উপলক্ষে একটি স্মারক ডাকটিকিট প্রকাশ করার পাশাপাশি, ‘আয়ুষ্মান ভারত স্টার্ট আপ গ্র্যান্ট চ্যালেঞ্জ’ – এর সূচনাও করেন। এই উপলক্ষে আয়োজিত অনুষ্ঠানে প্রধানমন্ত্রী বলেন, ‘আয়ুষ্মান ভারতের প্রথম বছরটি ছিল সংকল্প, সমর্পণ এবং আলাপ-আলোচনার। আমরা দৃঢ়তার সঙ্গে বিশ্বের সর্ববৃহৎ স্বাস্থ্য বিমা প্রকল্পকে ভারতে রূপায়িত করছি’।
তিনি বলেন, দেশের প্রতিটি দরিদ্র নাগরিক এর মাধম্যে সহজেই স্বাস্থ্য পরিষেবা পাবেন। এর সাফল্যের পেছনে সংকল্প যেমন রয়েছে, সেই সঙ্গে প্রতিটি রাজ্য এবং কেন্দ্রশাসিত অঞ্চলের রূপায়ণে গুরুত্বপূর্ণ ভূমিকা নিয়েছে। প্রধানমন্ত্রী বলেন, এই প্রকল্পের সবচেয়ে বড় সাফল্য হ’ল দেশের লক্ষ লক্ষ দরিদ্র মানুষের মধ্যে আশার সঞ্চার করা। তাঁরা এখন নিশ্চিত, যে কোনও রোগের চিকিৎসা করা সম্ভব। তিনি বলেন, গত এক বছরে চিকিৎসার জন্য যদি কাউকে জমি, বাড়ি, গহনা অথবা অন্য কোনও কিছু বন্দক দিতে না হয়, তা হলে সেটিই এই আয়ুষ্মান ভারতের সবচেয়ে বড় সাফল্য।
প্রধানমন্ত্রী বলেন, গত এক বছরে প্রায় ৫০ হাজার দরিদ্র মানুষ পিএমজেএওয়াই – এর মাধ্যমে তাঁদের জেলা অথবা রাজ্যের বাইরে গিয়ে উন্নত স্বাস্থ্য পরিষেবা পেয়েছেন। নতুন ভারতে আয়ুষ্মান ভারত একটি যুগান্তকারী পদক্ষেপ। এর মাধ্যমে সাধারণ মানুষের জীবন রক্ষার যেমন গুরুত্বপূর্ণ ভূমিকা রয়েছে, পাশাপাশি এই প্রকল্প ১৩০ কোটি দেশবাসীর জন্য সংকল্প ও শক্তির প্রতীক।
তিনি বলেন, দেশ জুড়ে সুস্বাস্থ্যের লক্ষ্যে আয়ুষ্মান ভারত সমষ্টিগতভাবে একটি উল্লেখযোগ্য পদক্ষেপ। দেশের বিভিন্ন সমস্যা ও চ্যালেঞ্জ মোকাবিলায় আমরা একযোগে কাজ করছি। আয়ুষ্মান ভারত দেশের যে কোনও প্রান্তে রোগীদের উন্নত চিকিৎসা নিশ্চিত করেছে।
আয়ুষ্মান ভারত পিএমজেএওয়াই – এর বর্ষপূর্তি উপলক্ষে জাতীয় স্বাস্থ্য কর্তৃপক্ষ দু’দিনের এই আরোগ্য মন্থন অনুষ্ঠানের আয়োজন করেছিল। এর মূল উদ্দেশ্য ছিল এই প্রকল্পের সঙ্গে জড়িত সকলে একসঙ্গে বসে গত এক বছরে যেসব চ্যালেঞ্জের মুখোমুখী হয়েছিলেন, আগামী দিনে এই প্রকল্প কিভাবে আরও ভালো বাস্তবায়িত করা যায়, সেগুলি নিয়ে আলোচনা করা।
CG/CB/SB
(Visitor Counter : 48
কেন্দ্রীয়মন্ত্রিসভা
কোয়ান্টাম প্রযুক্তির ক্ষেত্রে বিজ্ঞান ও শিল্প সংক্রান্ত গবেষণা ও উন্নয়ন প্রচেষ্টার স্বার্থে ‘জাতীয় কোয়ান্টাম মিশন’ সম্পর্কিত প্রস্তাব অনুমোদিত কেন্দ্রীয় মন্ত্রিসভার বৈঠকে
নয়াদিল্লি, ১৯ এপ্রিল, ২০২৩
কোয়ান্টাম প্রযুক্তির অনুকূল একটি পরিবেশ ও পরিস্থিতি গড়ে তোলার লক্ষ্যে ২০২৩-২৪ থেকে ২০৩০-৩১ সাল পর্যন্ত ৬,০০৩.৬৫ কোটি টাকা বিনিয়োগে জাতীয় কোয়ান্টাম মিশন গঠনের প্রস্তাবে সবুজ সঙ্কেত দিল কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত মন্ত্রিসভার বৈঠকে স্থির হয় যে এজন্য বিজ্ঞান ও শিল্পক্ষেত্রে প্রয়োজনীয় গবেষণা ও উন্নয়ন প্রচেষ্টাকে উৎসাহ দেওয়া হবে। এই প্রচেষ্টার মধ্য দিয়ে কোয়ান্টাম প্রযুক্তিচালিত অর্থনৈতিক বিকাশ এবং বিজ্ঞান ও প্রযুক্তি সম্পর্কিত উপযুক্ত পরিবেশ ও পরিস্থিতি গড়ে তোলা সম্ভব হবে। শুধু তাই নয়, সরকারের এই সিদ্ধান্তের ফলে কোয়ান্টাম প্রযুক্তির উন্নয়ন ও প্রয়োগের ক্ষেত্রে ভারত বিশ্বের অন্যতম একটি প্রধান দেশ হয়ে উঠতে পারে।
জাতীয় কোয়ান্টাম মিশনের লক্ষ্য হল ৫০-১,০০০ ফিজিকাল কিউবিটসযুক্ত কোয়ান্টাম কম্পিউটার উদ্ভাবন করা। সুপার কন্ডাক্টিং এবং ফোটোনিক টেকনলজির মঞ্চকে ব্যবহার করে এই প্রচেষ্টা চালানো হবে আট বছর ধরে।
আরও স্থির হয়েছে যে দেশের শীর্ষস্থানীয় কয়েকটি শিক্ষা প্রতিষ্ঠান এবং জাতীয় গবেষণা ও উন্নয়ন সংস্থাগুলিতে চারটি থিম্যাটিক হাব  স্থাপন করা হবে। কোয়ান্টাম কম্পিউটিং, কোয়ান্টাম কম্যুনিকেশন, কোয়ান্টাম সেন্সিং অ্যান্ড মেট্রোলজি এবং কোয়ান্টাম মেটিরিয়ালস অ্যান্ড ডিভাইসেস – এই চারটি ডোমেইনের জন্য টি-হাবগুলি স্থাপন করা হবে।
মিশনের লক্ষ্য বাস্তবায়িত হলে দেশের যোগাযোগ, স্বাস্থ্য, জ্বালানি এবং আর্থিক ক্ষেত্র বিশেষভাবে উপকৃত হবে। একইসঙ্গে ড্রাগ ডিজাইন এবং স্পেস অ্যাপ্লিকেশন্স-এর মতো বিষয়গুলিও উৎসাহিত হবে। শুধু তাই নয়, এই প্রচষ্টা ডিজিটাল ইন্ডিয়া, মেক ইন ইন্ডিয়া, স্কিল ইন্ডিয়া, স্ট্যান্ড-আপ ইন্ডিয়া, স্টার্ট-আপ ইন্ডিয়া ইত্যাদির পাশাপাশি স্বনির্ভর ভারত গঠন এবং নিরন্তর উন্নয়নের লক্ষ্যমাত্রা সম্পর্কিত সরকারি কর্মসূচিগুলিতেও বিশেষ শক্তি যোগাবে।
PG/SKD/DM
(